Muratinnäive

Muratinnäive (Orobanche hederae) on lehtivihreätön kasvilaji näiveiden (Orobanche) suvussa. Se on euroopanmuratin (Hedera helix) loinen.

 Ulkonäkö 
Muratinnäive kasvaa 15–30 senttimetriä korkeaksi. Sen varsi on ohut ja väriltään punaruskeanvioletti. Lehdet ovat surkastuneet ruskeiksi ja suomumaisiksi. Ne kasvavat varren alaosassa ja tähkämäinen monikukkainen kukinto sen yläosassa. Kukan teriö on kaareva ja 10–22 millimetriä pitkä, väriltään keltaisen punertavan violetti.

 Levinneisyys 
Muratinnäiveen levinneisyysalueeseen kuuluvat Keski- ja Etelä-Eurooppa, Välimerenalue, Kaukasia ja Makaronesia.The Euro+Med PlantBase – the information resource for Euro-Mediterranean plant diversity: Orobanche hederae  Viitattu 21.1.2021. Pohjoismaissa laji on harvinainen uustulokas, jota tavataan tulokkaana kasvitieteellisissä puutarhoissa ja puistoissa. Ruotsissa se on löydetty ensimmäisen kerran 1960-luvulla Lundissa. Suomessa kasvi on havaittu Helsingissä, Kaisaniemen kasvitieteellisessä puutarhassa.Kasviatlas 2014: Muratinnäiveen levinneisyys Suomessa

 Lähteet 
 Den virtuella floran: Murgrönssnyltrot (Orobanche hederae) 

 Viitteet 

 Aiheesta muualla 
 Suomen Lajitietokeskus: Muratinnäive – Orobanche hederae
 ITIS: Orobanche hederae 
 United States Department of Agriculture (USDA): Orobanche hederae 

Luokka:Näiveet